ທ່ານຮອງນາຍົກລັດຖະມົນຕີ ຟ້າມບີງມີງເຂົ້າຮ່ວມກອງປະຊຸມ
ພາບ:congly.vn
ຕອນເຊົ້າວັນທີ 17/9, ກອງປະຊຸມສຸດຍອດຄັ້ງທີ17 ຂອງຂະບວນການບໍ່ຮ່ວມກຸ່ມ ໄດ້ໄຂຂຶ້ນຢູ່ເກາະ Margarita ປະເທດ Venezuela. ເຂົ້າຮ່ວມກອງປະຊຸມມີ ປະທານາທິບໍດີ ແລະ ນາຍົກລັດຖະມົນຕີ 22 ທ່ານ ພ້ອມກັບ ຮອງປະທານາທິບໍດີ ແລະ ຮອງນາຍົກລັດຖະມົນຕີ 11 ທ່ານ, ຫົວຫນ້າຄະນະຜູ້ແທນຂອງບັນດາປະເທດສະມາຊິກ, ອົງການສັງເກດການ ແລະ ແຂກຖືກເຊີນ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບີງມີງ ນຳຫນ້າຄະນະຜູ້ແທນຫວຽດນາມ ໄດ້ເຂົ້າຮ່ວມກອງປະຊຸມ ແລະ ມີບົດກ່າວປາໄສທີີ່ວາລະປຶກສາຫາລືຄັ້ງທຳອິດຂອງກອງປະຊຸມ. ດ້ວຍສານທີ່ວ່າ: “ປັບປຸງຄວາມສາມັກຄີ ບົນພື້ນຖານບັນດາຈຸດໝາຍ ແລະ ຫລັກການລວມເພື່ອສັນຕິພາບ, ອະທິປະໄຕ ແລະ ພັດທະນາແບບຍືນຍົງ”, ທ່ານຮອງນາຍົກລັດຖະມົນຕີ ຟ້າມບີງມີງ ຖືວ່າ: ຜ່ານ 55 ປີແຫ່ງການພັດທະນາ, ຂະບວນການບໍ່ຮ່ວມກຸ່ມໄດ້ມີການປະກອບສ່ວນຫລາຍຢ່າງໃຫ້ແກ່ການຕໍ່ສູ້ເພື່ອສັນຕິພາບ, ເອກະລາດແຫ່ງຊາດ, ຕ້ານສົງຄາມ ແລະ ພ້ອມກັນພັດທະນາ. ທ່ານຮອງນາຍົກລັດຖະມົນຕີສະເຫນີ ຂະບວນການບໍ່ຮ່ວມກຸ່ມສຸມໃສ່ປັບປຸງຄືນຄວາມສາມັກຄີ, ຍົກສູງບັນດາຫລັກການສ້າງຕັ້ງ, ໃນນັ້ນ ແກ້ໄຂບັນດາການຂັດແຍ້ງໂດຍສັນຕິ ສອດຄອ່ງກັບກົດໝາຍສາກົນ, ປະຕິບັດໂຄງການດຳເນີນງານ 2030 ເພື່ອການພັດທະນາແບບຍືນຍົງ ແລະ ຂໍ້ຕົກລົງປາຣີ ກ່ຽວກັບການປ່ຽນແປງຂອງດິນຟ້າອາກາດ.
ທີ່ກອງປະຊຸມ, ບັນດາປະເທດອາຊຽນ ເຫັນດີ ສະເຫນີ ກອງປະຊຸມຮັບຮູ້ບັນດາການພັດທະນາໃຫມ່ຢູ່ພາກພື້ນ ອາຊີປາຊີຟີກ. ບັນດາປະເທດ ອາຊຽນ ສະເຫນີ ກອງປະຊຸມສືບຕໍ່ສະຫນັບສະຫນູນເພື່ອແກ້ໄຂບັນດາການຂັດແຍ້ງໂດຍສັນຕິວິທີ ສອດຄອ່ງກັບກົດໝາຍສາກົນ ແລະ ສົນທິສັນຍາ ສປຊ ກ່ຽວກັບກົດໝາຍວ່າດ້ວຍທະເລປີ 1982, ເຄົາລົບບັນດາວິວັດການທາງການທູດ ແລະ ນິຕິທຳ, ຮັບປະກັນການປະຕິບັດຖະແຫລງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ, ກ້າວໄປເຖິງການສ້າງກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກໂດຍໄວ.
(ແຫຼ່ງຄັດຈາກ VOV)